โรงเรียนสตรีวิทยา 2

โรงเรียนสตรีวิทยา ๒ ในพระราชูปถัมภ์สมเด็จพระศรีนครินทราบรมราชชนนี (อักษรย่อ: ส.ว.๒) เป็นโรงเรียนมัธยมศึกษาขนาดใหญ่พิเศษประเภทสหศึกษาและเป็นส่วนราชการ สังกัดสำนักงานเขตพื้นที่การศึกษามัธยมศึกษากรุงเทพมหานคร เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ ในอดีตโรงเรียนได้ถูกเเยกออกเป็น 2 โรงเรียน โดยกรมสามัญศึกษา เพื่อรองรับนักเรียนเป็นจำนวนมากในขณะนั้น และได้จัดตั้ง "โรงเรียนสตรีวิทยา ๒ มัธยมศึกษาตอนต้น" เป็นโรงเรียนพี่น้องเครือเดียวกัน แต่ในปัจจุบันได้ถูกยุบรวมเข้าเป็นโรงเรียนเดียวกันจนถึงปัจจุบัน ประวัติ โรงเรียนสตรีวิทยา ๒ เป็นนามพระราชทานอยู่ในพระราชูปถัมภ์สมเด็จพระศรีนครินทราบรมราชชนนี ตั้งอยู่เลขที่ 29 ซอยสุคนธสวัสดิ์ 3 ถนนสุคนธสวัสดิ์ แขวงลาดพร้าว เขตลาดพร้าว กรุงเทพมหานคร เป็นโรงเรียนมัธยมประเภทสหศึกษา สังกัดเขตพื้นที่การศึกษามัธยมศึกษา เขต 2 เมื่อ พ.ศ. 2516 นางสาวสุ่น พานิชเฮง มีจิตศรัทธาบริจาคที่ดินให้กรมสามัญศึกษา กระทรวงศึกษาธิการ จำนวน 19 ไร่ 3 งาน 19 ตารางวา เพื่อสร้างเป็นโรงเรียน คุณหญิงบุญเจือ ไชยภัฏ ผู้อำนวยการโรงเรียนสตรีวิทยาในขณะนั้นได้รับเรื่องจากกรมสามัญศึกษามาดำเนินการก่อตั้งเป็นโรงเรียนแห่งใหม่ วันที่ 7 ธันวาคม พ.ศ. 2516 สมเด็จพระศรีนครินทราบรมราชชนนีทรงพระกรุณาโปรดเกล้าฯ ให้คุณหญิงบุญเจือ ไชยภัฎ นางสาวสุ่น พานิชเฮง ดร.ก่อ สวัสดิพานิช (อธิบดีกรมสามัญศึกษา) กรรมการสตรีวิทยา สมาคมและนักเรียนโรงเรียนสตรีวิทยา เข้าเฝ้าทูลละอองพระบาทเพื่อสนองพระราชดำริเรื่องการก่อตั้งโรงเรียนและมีพระเมตตาพระราชทานนามโรงเรียนว่า “สตรีวิทยา ๒” นับเป็นพระมหากรุณาธิคุณเป็นล้นพ้นชาวสตรีวิทยา ๒ จึงถือว่าวันที่ 7 ธันวาคม พ.ศ. 2516 เป็นวันที่สถาปนาโรงเรียนนับตั้งแต่บัดนั้นเป็นต้นมา ต่อมานางหลง ไว้สาลี น้องสาวของนางสาวสุ่น พานิชเฮง ได้บริจาคที่ดินเพิ่มเติมจำนวน 24 ไร่ 77 ตารางวา เมื่อวันที่ 22 มกราคม พ.ศ. 2518 คุณหญิงบุญเจือ ไชยภัฏ ได้นำนางหลง ไว้สาลี เข้าเฝ้าสมเด็จพระศรีนครินทราบรมราชชนนีน้อมเกล้าฯ ถวายที่ดินดังกล่าวเพื่อขยายโรงเรียนให้กว้างขึ้นต่อมาคุณหญิงบุญเจือ ไชยภัฏ ได้ติดต่อขอเช่าที่ดินของมูลนิธิโรงพยาบาลสงฆ์เพิ่มเติมอีก 36 ไร่ รวมเป็นพื้นที่ขนาดใหญ่จำนวน 80 ไร่ 45 ตารางวา ซึ่งขณะนั้นที่ดินเป็นทุ่งนาทุรกันดาร ยังไม่มีไฟ้ฟ้าใช้ นางสมหมาย เอมสมบัติ ผู้บริหารโรงเรียนคนแรกเป็นผู้ติดต่อกับการไฟฟ้านครหลวงจนสามารถนำไฟฟ้าเข้าสู่ชุมชนได้สำเร็จ ก่อนเปิดภาคเรียน โรงเรียนสตรีวิทยา ๒ ในพระราชูปถัมภ์สมเด็จพระศรีนครินทราบรมราชชนนี เปิดสอนครั้งแรกเมื่อวันที่ 17 พฤษภาคม พ.ศ. 2517 โดยอาศัยศาลาการเปรียญวัดสาครสุ่นประชาสรรค์ ซึ่งติดกับที่ตั้งโรงเรียน เป็นสถานที่ศึกษาชั่วคราว มีนักเรียน 277 คน ครู 13 คน แบ่งเป็นชั้นมัธยมศึกษาปีที่ 1 (มศ.๑) จำนวน ๕ ห้อง มัธยมศึกษาปีที่ 4 (มศ.๔) จำนวน 2 ห้อง สภาพของโรงเรียนในปี พ.ศ. 2517 การคมนาคมสู่โรงเรียนยากลำบากถนนเป็นดิน ถ้ามีฝนตกรถจะไม่สามารถเข้าถึงโรงเรียนได้ ทั้งครูและนักเรียนต้องถอดรองเท้าเดินทางเข้าโรงเรียน จากสภาพดังกล่าว ทำให้การก่อสร้างโรงเรียนประสบความยากลำบากนานัปการแต่ก็สามารถสร้างอาคารกลุ่มแรก จำนวน 4 หลัง ได้สำเร็จลงในระยะเวลาเพียง 1 ปี อาคารกลุ่มแรกตั้งอยู่ด้านหน้าโรงเรียนชื่อ“อาคารสมเด็จพระศรีนครินทร์” สมเด็จพระศรีนครินทราบรมราชชนนีได้เสด็จพระราชดำเนินมาเป็นประธานในพิธีเปิด “อาคารสมเด็จพระศรีนครินทร์" เมื่อวันที่ 1 กรกฎาคม พ.ศ. 2518 และยังทรงพระเมตตาต่อชาวสตรีวิทยา ๒ ทรงปลูกต้นพิกุลที่เกาะหน้าอาคารสมเด็จพระศรีนครินทร์ ชาวสตรีวิทยา ๒ จึงน้อมนำดอกพิกุลไม้มหามงคลนี้เป็นดอกไม้ประจำโรงเรียน การก่อสร้างโรงเรียนในกลุ่มที่ 2 จำนวน 4 หลัง แล้วเสร็จ พ.ศ. 2521 โรงเรียนได้นำความกราบบังคมทูลพระกรุณาสมเด็จพระบรมโอรสาธิราช สยามมงกุฎราชกุมาร เสด็จพระราชดำเนินทรงประกอบพิธีเปิดอาคารเรียนกลุ่มที่ 2 นามว่า “อาคารวชิรา” นับเป็นพระมหากรุณาธิคุณแก่ชาวสตรีวิทยา ๒ เป็นล้นพ้น พ.ศ. 2524 โรงเรียนสตรีวิทยา ๒ ในพระราชูปถัมภ์ฯ ขยายเต็มรูปแบบคือ รับนักเรียน 6 ระดับ 12 ห้องเรียน รวมเป็น 72 ห้องเรียน จึงเป็นโรงเรียนขนาดใหญ่พิเศษในกรุงเทพมหานคร ทำให้มีงบประมาณแผ่นดินและงบบริจาคจากผู้มีจิตศรัทธามาสร้างอาคารและสิ่งก่อสร้างอีกมากมายได้แก่ อาคารนวราชชนนี อาคารหอสมุดนพ บุณยุปการ อาคารไขศรี ปราโมช อาคารคุณหญิงบุญเจือ ไชยภัฏ อาคารพลศึกษา อาคาร 7 ชั้น 2 หลัง อาคารฝึกงาน อาคารเฉลิมกระเกียรติ ๖ รอบพระชนมพรรษา อาคารโอษธีศ สนามเทนนิส“จึงพานิช“ นอกจากนี้ยังได้งบประมาณสร้างสระว่ายน้ำขนาดมาตรฐาน ให้นักเรียนว่ายน้ำออกกำลังกายเพื่อสุขภาพพลานามัยที่ดีและเป็นสถานที่แข่งขันว่ายน้ำนักเรียนระดับประเทศพิกุลแชมเปี้ยนชิพเป็นประจำทุกปี ตั้งแต่ พ.ศ. 2541 จนถึงปัจจุบัน ด้วยคุณภาพความรู้และคุณธรรม โรงเรียนสตรีวิทยา ๒ ในพระราชูปถัมภ์สมเด็จพระศรีนครินทราบรมราชชนนี จึงเป็นโรงเรียนผู้ปกครองปรารถนาจะส่งบุตรหลานเข้าเรียน ในปีการศึกษา 2536 โรงเรียนสตรีวิทยา ๒ ในพระราชูปถัมภ์ฯ มีชั้นเรียนมัธยมศึกษาตอนต้นและมัธยมศึกษาตอนปลายรวม 80 ห้องเรียน จำนวนนักเรียน 3,610 คน แต่ก็ยังมีผู้ประสงค์จะเข้าเรียนที่โรงเรียนสตรีวิทยา ๒ ในพระราชูปถัมภ์ฯ อีกเป็นจำนวนมาก เนื่องจากพื้นที่ของโรงเรียนมีถึง 84 ไร่เศษ กรมสามัญศึกษาต้องการใช้ปัจจัยทั้งหมดให้คุ้มค่าโดยจะให้มีการเปิดสอนระดับละ 20 ห้องเรียนรวมเป็น 120 ห้องเรียน จึงให้แยกโรงเรียนสตรีวิทยา ๒ เป็น 2 โรงเรียน โรงเรียนที่ตั้งเพิ่มขึ้นใช้ชื่อ "โรงเรียนสตรีวิทยา ๒ มัธยมศึกษาตอนต้น" เปิดสอนเฉพาะระดับมัธยมศึกษาตอนต้น และส่งนักเรียนเรียนต่อชั้นมัธยมศึกษาตอนปลายที่โรงเรียนสตรีวิทยา ๒ ในพระราชูปถัมภ์ฯ ปี พ.ศ. 2544 กรมสามัญศึกษาพิจารณาเห็นว่า โรงเรียนสตรีวิทยา ๒ มัธยมศึกษาตอนต้น ได้ดำเนินการสำเร็จเป็นโรงเรียนมัธยมศึกษาตอนต้นที่สมบูรณ์แบบ พร้อมด้วยครูอาจารย์ อาคารสถานที่และคุณภาพของผู้เรียนประสบผลสัมฤทธิ์ ในระดับสูงแสดงถึงการวางระบบงานที่มีประสิทธิภาพ จึงให้รวมโรงเรียนสตรีวิทยา ๒ มัธยมศึกษาตอนต้นเเละโรงเรียนสตรีวิทยา ๒ ในพระราชูปถัมภ์สมเด็จพระศรีนครินทราบรมราชชนนี เพื่อให้การส่งต่อผู้เรียนและการพัฒนาด้านต่างๆเป็นไปอย่างสอดคล้องเป็นหนึ่งเดียว เป็นโรงเรียนขนาดใหญ่ที่สุด มีคุณภาพระดับแนวหน้าของประเทศไทยสืบไป จึงประกาศรวมโรงเรียนเมื่อวันที่ 1 ตุลาคม พ.ศ. 2544 ทำเนียบผู้บริหาร รางวัล โรงเรียนดีเด่น กรมสามัญศึกษา 4 ปีติดต่อกัน พ.ศ. 2524 ,พ.ศ. 2525 ,พ.ศ. 2526 ,พ.ศ. 2527 ได้รับคัดเลือกจากกระทวงศึกษาธิการให้เป็นโรงเรียนมัธยมศึกษาดีเด่น รางวัลพระราชทานจากพระบาทสมเด็จพระเจ้าอยู่หัว (พ.ศ. 2535-พ.ศ. 2537) สถานศึกษารางวัลพระราชทาน จากกระทรวงศึกษาธิการ ระดับมัธยมศึกษาขนาดใหญ่พิเศษ ประจำปี พ.ศ. 2537 รางวัลประกาศเกียรติคุณจากกรมสามัญศึกษา ในฐานะโรงเรียนที่มีสิ่งแวดล้อมดีเด่น ระดับมาตรฐานเหรียญทอง ประจำปี พ.ศ. 2538 รางวัลระดับเหรียญทอง โรงเรียนที่ผ่านเกณฑ์การประเมินมาตรฐานระบบดูแลช่วยเหลือนักเรียน จากสำนักงานเขตพื้นที่การศึกษากรุงเทพมหานคร เขต 2 ประจำปี พ.ศ. 2549 รางวัลเหรียญทอง ยอดเยี่ยมวงโยธวาทิตประเภท Open จากการแข่งขันวงโยธวาทิตโลก “Kuala Lampur World Marching Band Competition ครั้งที่ 3” ณ กัวลาลัมเปอร์ ประเทศมาเลเซีย ในวันที่ 12–21 ธันวาคม พ.ศ. 2552 รางวัลโล่เกียรติคุณจากกระทรวงศึกษาธิการ ในฐานะผู้สนับสนุนโครงการโรงเรียนอุปถัมภ์ (ครอบครัวอุปถัมภ์) ปีการศึกษา 2553 และปีการศึกษา 2554 เพื่อพัฒนานักเรียนระดับมัธยมศึกษาตอนปลาย ในเขตพัฒนาพิเศษเฉพาะกิจจังหวัดชายแดนภาคใต้ รางวัล Best of The best , The best of cheer , The best creative ในรายการ Sponsor Thailand championship 2011 ณ จังหวัดสุพรรณบุรี (แชมป์ประเทศไทย) โดยคณะจามจุรี โรงเรียนสตรีวิทยา 2 รางวัลคุณภาพแห่งคณะกรรมการการศึกษาขั้นพื้นฐาน (OBECOA) ประจำปี พ.ศ. 2559 รางวัลเหรียญทองการแข่งขัน Thailand World Music Championships 2020 ประเภท Modern Concert Band Division Il แผนการเรียน ชั้นมัธยมศึกษาตอนต้น (จำนวน 51 ห้องเรียน) ห้องเรียนพิเศษวิทยาศาสตร์และคณิตศาสตร์เข้มข้นสู่สากล "ISM" (3 ห้องต่อระดับชั้น) ห้องเรียนพิเศษ English Program "EP" (3 ห้องต่อระดับชั้น) ห้องเรียนพิเศษภาษาจีน "CP" (1 ห้องต่อระดับชั้น) ห้องเรียนภาษาอังกฤษเข้มข้น (3 ห้องต่อระดับชั้น) ห้องเรียนคอมพิวเตอร์เข้มข้น (2 ห้องต่อระดับชั้น) ห้องเรียนทั่วไป (6 ห้องต่อระดับชั้น) ชั้นมัธยมศึกษาตอนปลาย (จำนวน 54 ห้องเรียน) ห้องเรียนพิเศษวิทยาศาสตร์และคณิตศาสตร์เข้มข้นสู่สากล "ISM" (2 ห้องต่อระดับชั้น) ห้องเรียนพิเศษ English Program "EP" (2 ห้องต่อระดับชั้น) ห้องเรียนพิเศษวิทยาศาสตร์-คณิตศาสตร์และปัญญาประดิษฐ์ "AI" (1 ห้องต่อระดับชั้น) ห้องเรียนพิเศษภาษาจีน "CP" (1 ห้องต่อระดับชั้น) ห้องเรียนภาษาอังกฤษ-ฝรั่งเศส (1 ห้องต่อระดับชั้น) ห้องเรียนภาษาอังกฤษ-ญี่ปุ่น (1 ห้องต่อระดับชั้น) ห้องเรียนภาษาอังกฤษ-เกาหลี (1 ห้องต่อระดับชั้น) ห้องเรียนภาษาอังกฤษ-จีน (2 ห้องต่อระดับชั้น) ห้องเรียนภาษาอังกฤษ-สังคม (2 ห้องต่อระดับชั้น) ห้องเรียนภาษาอังกฤษ-คณิตศาสตร์ (2 ห้องต่อระดับชั้น) ห้องเรียนวิทยาศาสตร์-คณิตศาสตร์ (4 ห้องต่อระดับชั้น) สัญลักษณ์ ตราสัญลักษณ์ สัญลักษณ์ประจำโรงเรียนสตรีวิทยา ๒ เป็นรูปดอกพิกุลมีรัศมี 21 แฉก ประดิษฐานอยู่เหนืออักษรย่อ "ส.ว.๒" ซึ่งเป็นอักษรย่อของโรงเรียน โดยรัศมี 21 แฉกนั้น หมายถึงวันพระราชสมภพของสมเด็จพระศรีนครินทราบรมราชชนนี (21 ตุลาคม พ.ศ. 2443) พร้อมอักษรบาลี "พลํ สงฺฆสฺส สามคฺคี" (ความพร้อมเพรียงเป็นกำลังของหมู่คณะ) ประดิษฐานอยู่ใต้อักษรย่อ ส.ว.๒ และยังเป็นปรัชญาประจำโรงเรียนอีกด้วย อนุสาวรีย์ อนุสาวรีย์ภายในโรงเรียนคือ อนุสาวรีย์สมเด็จย่า หรืออนุสาวรีย์สมเด็จพระศรีนครินทราบรมราชชนนี ตั้งอยู่ทางด้านหน้าโรงเรียน พระพุทธรูปประจำโรงเรียน พระพุทธรูปประจำโรงเรียนสตรีวิทยา ๒ มี 2 รูป ด้วยกัน คือ "พระมหากรุณาธิคุณ" ตั้งอยู่ฝั่งชั้นเรียนมัธยมศึกษาตอนปลาย และพระพุทธชินศรีรัตนะมุนี ตั้งอยู่หน้าอาคารเรียนชั้นมัธยมศึกษาตอนต้น ดอกไม้ประจำโรงเรียน ดอกไม้ประจำโรงเรียน คือ ดอกพิกุล ซึ่งสมเด็จพระศรีนครินทราบรมราชชนนีทรงปลูกหน้าอาคารสมเด็จพระศรีนครินทร์ในช่วงแรกของการก่อตั้งโรงเรียน ศิษย์เก่าที่มีชื่อเสียง สภาผู้แทนราษฎร กันตวรรณ ตันเถียร กุลจรรยาวิวัฒน์ อดีตประธานคณะกรรมาธิการการเกษตรและสหกรณ์ รองเลขาธิการพรรคประชาธิปัตย์ ภูริวรรธก์ ใจสำราญ สภาผู้แทนราษฎรกรุงเทพมหานคร พรรคก้าวไกล วิชาการ อ.นพ.กฤษพร สัจจวรกุล อาจารย์แพทย์ศูนย์ความเป็นเลิศทางการแพทย์ด้านเวชบำบัดวิกฤตโรงพยาบาลจุฬาลงกรณ์ สภากาชาดไทย ผุสชา โทณะวณิก ผู้ถ่ายทอดความรู้ด้านการพูด การนำเสนอ การเป็นพิธีกรให้แก่คนรุ่นใหม่ ศุภกร ภัทรธนกุล อาจารย์สาขาวิศวกรรมและเทคโนโลยี จุฬาลงกรณ์มหาวิทยาลัย กองทัพไทย นาวาอากาศเอกจงเจต วัชรานันท์ ผู้อำนวยการกองพัฒนาระบบการบริหารทรัพยากรบุคคล กรมกำลังพลทหาร กองบัญชาการกองทัพไทย ,รองโฆษกกองบัญชาการกองทัพไทย เรือเอกบุญศักดิ์ พลสนะ ทหารกองทัพเรือ กีฬา รดมยศ มาตรเจือ นักกีฬาว่ายน้ำทีมชาติไทย ฐิติพันธ์ พ่วงจันทร์ (นิว) - นักกีฬาฟุตบอลทีมชาติไทย ,นักฟุตบอลสโมสร สลักจิต พลสนะ (มิ้ง) รุ่น 27 - นักแบดมินตันหญิงทีมชาติไทย ,อดีตเเชมป์หญิงประเทศไทย บุญศักดิ์ พลสนะ (เเมน) - อดีตนักกีฬาแบดมินตันชายทีมชาติไทย กุลวุฒิ วิทิตศานต์ (วิว) รุ่น 40 - นักแบดมินตันชาย (แชมป์โลกประเภทชายเดี่ยวคนปัจจุบัน) ณิชชาอร จินดาพล (เเน็ต) - อดีตนักกีฬาแบดมินตัน นักร้องและวงดนตรี อานนท์ สายแสงจันทร์ (ปู แบล็คเฮด) - นักร้องวงดนตรี "แบล็คเฮด" กอบภพ ใบแย้ม (เต้ย) - สมาชิกรุ่นแรกวงซิลลี่ ฟูลส์ จักรินทร์ จูประเสริฐ (ต้น) - สมาชิกวงซิลลี่ ฟูลส์ พูนศักดิ์ จตุระบุล (อ๊อฟ) - สมาชิกวงบิ๊กเเอส ,ผู้บริหารค่าย จีนี่เรคคอร์ดส อภิชาติ พรมรักษา (หมู) - สมาชิกวงบิ๊กเเอส อิศรา กิจนิตย์ชีว์ (ทอม) - สมาชิกวงรูมเธอร์ตีไนน์ ธันวา บุญสูงเนิน (ทอย เดอะทอยส์) - นักแต่งเพลง สุธีวัน กุญชร (ใบเตย อาร์สยาม) - นักร้อง เปรมินท์ วงศ์เบี้ยสัจจ์ (มินท์) รุ่น 26 - นักร้อง รัตท์ริชา ประภากิติ (ไซซี) รุ่น 41 - สมาชิกเกิร์ลกรุ๊ป ซิสซี่ ,นักแสดง กิตติพัฒน์ พุ่มสุโขรักษ์ (ติ๊ก) - นักร้องสังกัดเอสพี ศุภมิตร นรีทิพย์ ศรีสัตนาควงศ์ (ตอย) - นักร้องวง ZIGZAG ภาคย์ รัตนฐิตินันต์ (แฮปปี้) - นักร้อง จีราพัชร จงกลสงเคราะห์ (จอย) - นักร้อง ศุภวิชญ์ บุญเกษม (เจมส์) - นักร้อง บุคคลในวงการบันเทิง วิทิตนันท์ โรจนพานิช (หนึ่ง) - ผู้กำกับภาพยนตร์ รวิวรรณ จินดา (อุ้ย) - นักแสดง กีรติ เทพธัญญ์ (เอ๊าะ) รุ่น 17 - นักแสดง พิธีกรรายการครัวคุณต๋อย ,ทูเดย์โชว์ (ช่อง 3) เมย์ เฟื่องอารมย์ รุ่น 19 - นักแสดง ,นางแบบ ยศสินี ณ นคร (จ๋า) รุ่น 21 - ผู้จัดละครช่อง 3 วีระชัยศรีวณิก วรรณึกกุล (หนอ วีระชัย) - อดีตนักแสดง พัสวีพิชญ์ ศรณ์อัครภา (แจ๋ว) - นักแสดง ,นางแบบ วาสนา พลเยี่ยม (วสา) - นักแสดง รวิช ไรวินท์ (กุ้ง) - นักเเสดง กัญญา ไรวินท์ (หญิง) รุ่น 22 - นักเเสดง ,พิธีกร พรรษชล สุปรีย์ (แป้ง) รุ่น 24 - นักแสดง พิชชา อาภากาศ (บิ๋ม) รุ่น 25 - นักแสดง ดาวิเด โดริโก้ (เดย์) รุ่น 28 - นักเเสดง ,ดีเจ ณัฏฐพงษ์ ชาติพงษ์ (ฟรอยด์) รุ่น 29 - นักแสดง ภัทรศยา เครือสุวรรณศิริ (พีค) รุ่น 30 - นักแสดงจากภาพยนตร์เรื่อง รัก สาม เศร้า โมนิก้า เมอลเลอร์ (โม) รุ่น 30 - รองอันดับ 2 Miss Teen Thailand 2005 อัญชสา มงคลสมัย (ใบเฟิร์น) - นักแสดง รักษ์วนีย์ คำสิงห์ (เบสท์) - นักเเสดง ,ยูทูบเบอร์ ปรีชญา พงษ์ธนานิกร (ไอซ์) รุ่น 32 - นักแสดง พัสกร พลบูรณ์ (ใบเฟิร์น) รุ่น 32 - นักแสดง ภัทรภณ โตอุ่น (รอน) รุ่น 32 - นักแสดง จากละครอิงประวัติศาสตร์เรื่องพรหมลิขิต ธาราเขต เพ็ชร์สุกใส (เขต) รุ่น 33 - นักแสดง จิรกิตต์ ถาวรวงศ์ (เมฆ) รุ่น 36 - นักแสดง ,นักร้อง พีรวัส แสงโพธิรัตน์ (คริส) รุ่น 37 - นักแสดง วรนิษฐ์ ถาวรวงศ์ (มุก) รุ่น 38 - นักแสดง ,นักร้อง วิชญ์พล สมคิด (ไนซ์) รุ่น 43 - นักแสดง หทัยชล ดูร์มาซ (ตีญ่า) รุ่น 43 - นักเเสดง ปภังกร ฤกษ์เฉลิมพจน์ (บีม) - นักเเสดง ,ดีเจ วฤษฎิ์ ศิริสันธนะ (ไม้) - นักเเสดง ภวัต จิตต์สว่างดี (โอม) - นักแสดง วราลักษณ์ วาณิชย์กุล (จอย วราลักษณ์) - นางแบบ อภิรัฐ ชลาชล (หนึ่ง) - นักแสดง ช่อฟ้า เหล่าอารยะ (ปูน) - ผู้ประกาศข่าว ช่อง 7HD ธัญชนก ผดุงเกียรติวงษ์ (จูน) - พิธีกร วรวีร์ วูวนิช - อดีตผู้ประกาศข่าว สุตา สุธีพิเชฐภัณฑ์ (นุ้ย) - ผู้ประกาศข่าว ช่อง 9 เอ็มคอตเอชดี ชุติมา พึ่งความสุข (นุ่น) - ผู้ประกาศข่าว ช่อง 9 เอ็มคอตเอชดี กลุ่มโรงเรียนสตรีวิทยา สถานที่ใกล้เคียงโรงเรียน ตลาดทรัพย์นิมิตร (ด้านหน้าโรงเรียน) วัดสาครสุ่นประชาสรรค์ โรงเรียนเพชรถนอม สนามฝึกซ้อมกอล์ฟเกียรติธาดา ตลาดเเยกโรงไม้ สวนสาธารณะบึงน้ำ ลาดพร้าว 71 โรงเรียนโชคชัย เดอะวอร์ค เกษตร-นวมินทร์ ดีไซน์วิลเลจ เกษตร-นวมินทร์ สำนักงานเขตลาดพร้าว เซ็นทรัล เฟสติวัล อีสต์วิลล์ เดอะคริสตัล เอกมัย-รามอินทรา ตลาดหัวมุม แหล่งข้อมูลอื่น เว็บไซต์ทางการ